[{"text_idx": "#000001", "text": "Mediteranea vespero kun Istva\u0301n Kabo\u0301k"}, {"text_idx": "#000005", "text": "Je la 17-a kaj duono alvenis Istva\u0301n Kabo\u0301k historiisto, reprezentanto de HEA dum la 9-a Kongreso de Eu\u0306ropa Esperanto Unio (EEU) en Galivo, Irlando. Li travivis la c\u0302irkau\u0306kongresajn aventurojn kun Kla\u0301ri Szabo\u0301. Kongresis 157 partoprenantoj el 28 landoj.La vetero kun nuboj kaj horizontala pluvo helpis la au\u0306skultantaron partopreni la prelegojn.C\u0302eftemo de la Kongreso estis: \u201cLingvolernado en EU: lerni pli, kosti malpli.\u201d"}, {"text_idx": "#000006", "text": "En HEA la leg\u0302eran enkondukan, rondtablan diskuton filmis nia fidela bildraportisto Jozefo Duda\u0301s veninte el Miskolc. La biog\u0302ardenaj, bongustaj prunoj, juglando de Kla\u0301ri kaj delikataj\u0302oj de Julinjo helpis akrigi la cerbojn. E\u0301va Juha\u0301sz per mekanika ventumilado vokis fres\u0302an aeron en la c\u0302ambron."}, {"text_idx": "#000007", "text": "Johano kaj Edit solene, kun belega donaco gratulis S-ron Istva\u0301n Kabo\u0301k okaze de lia j\u0302us ricevita hungara s\u0302tataneco."}, {"text_idx": "#000008", "text": "Transirante al iliaj kongresaj impresoj la plej kortus\u0302a estis por ni el la historio de Irlando, kiel perdis la irlanda log\u0302antaro dum 150 jaroj sian lingvan kaj kulturan identecon pro la brita koloniigo. En tiuj c\u0302i okazoj c\u0302iam prezentig\u0302as la respondeco de intelektularo de la donita komunumo. Ili nun s\u0302atus revivigi sian forlasitan gepatran lingvon.El inter la 11 sciencaj prelegoj de la kongreso la 10-a estis tiu de Sea\u0301n O\u0301 Riain irlanda diplomato laboranta en Bruselo, prezidanto de EEU: \u201cLa lernado de irlanda lingvo: c\u0302u helpe de Esperanto? \u201c"}, {"text_idx": "#000009", "text": "La respondo kaj la detala kongresa bildraporto estas legebla en la Eu\u0306ropa Bulteno Julio-Au\u0306gusto, 2012, No 118. "}, {"text_idx": "#000010", "text": "C\u0302u la kongresaj, elegantaj bankedoj helpas la interpersonajn kontaktojn? Pri la diverslandaj spertoj viglan diskuton ni au\u0306dis de profesoro, diplomato d-ro Georgo Nanovfszky, sciencdiplomato d-ro Ga\u0301bor Ma\u0301rkus kaj s-ro Istva\u0301n Kabo\u0301k."}, {"text_idx": "#000011", "text": "Lau\u0306 ili la personan penso-inters\u0302ang\u0302on pli bone helpas la svedtabla, bufeda gastigado."}, {"text_idx": "#000012", "text": "Emeriko Szabo\u0301 per literaturaj rememoroj kolorigis la varmetosan vesperon."}, {"text_idx": "#000013", "text": "Ni tre dankas la valoran kunvenon."}, {"text_idx": "#000015", "text": "Kristnaskaj salutoj el la biblioteko"}]